《途中即事 其一》
明代·李之世

红尘匝地起，白日何濛濛。骄马东西驰，徒御不可踪。

长安道如东，而我泣途穷。行行遵广术，即次已闻钟。

故人具鸡黍，尊酒何从容。为欢自一时，叹息北征篷。

作者简介：李之世，字长度，号鹤汀。新会东亭人。以麟子。明神宗万历三十四年（一六〇六）举人。晚年始就琼山教谕，迁池州府推官。未几移疾罢归。著作极多，有《圭山副藏》、《剩山水房漫稿》、及《北游》、《南归》、《雪航》、《家园》、《泡庵》、《朱崖》、《息庵》、《水竹洞》、《不住庵》诸集。